Groot visse vir Vryheidsfront Plus se kandidatelysDr. Pieter Mulder, leier van die Vryheidsfront Plus Verskeie bekendes, waaronder ook parlementslede van die DA, is nou onder die Vryheidsfront Plus se top 25 kandidate. Onder die mees insiggewendes tel die leier van die Afrikanerbond, mnr. Pieter Vorster, wat ook ‘n Bloemfonteinse regsgeleerde is. Vorster het met onmiddellike effek as AB-leier bedank. Hy is vyfde op die VF Plus se kandidatelys. Nog ‘n bekende wat sy merk as gemeenskapsleier gemaak het, is dr. Laurie Bosman, wat voorheen president van Agri SA was, voor hy vir die DA as parlementslid gewerf is. Bosman is sesde op die lys. Nog ‘n bekende DA-parlementslid wat hom nou op die VF+ se kandidatelys bevind, is die gewese radio-omroeper, Niekie van den Berg. Hy is tiende op die lys. Nog ‘n DA-parlementslid met sy oog op die VF-stels, is Theo Coetzee van Bloemfontein, wat agtiende op die lys is. Die VF+ het nou vier parlementêre setels. Die eerste 15 kandidate op die lys is: 1. Dr. PWA (Pieter) Mulder 2. Dr. PJ (Pieter) Groenewald 3. Dr. CP (Corné) Mulder 4. Mnr. Wouter Wessels 5. Mnr. PJ (Pieter) Vorster 6. Dr. Lourie Bosman 7. Dr. Wynand Boshoff 8. Mnr. Andrew (André) Fourie 9. Me. Amanda de Lange 10. Mnr. NJ (Niekie) van den Berg 11. Mnr. Pieter (Piet) Mey 12. Mnr. FC (Franco) de Lange 13. Mnr. WL (Werner) Weber 14. Mnr. PA (Philip) van Staden 15. Mnr. FJ (Cois) Robbetze